Fregit de tomaca amb bacallaret (amb maire)
Channel: Sangonereta Gastronomia
Date: 06/12/2018

INGREDIENTS
-1 pot de tomaca crua desfeta
-1 cullerada de sucre
-Farina normal
-Bacallarets (maire)
- Oli d’oliva
-Sal
-Alls secs

PREPARACIÓ
En primer lloc, netegeu els bacallarets, enfarineu-los i fregiu-los poc en una paella, en oli d’oliva ben calent. Finalment, retireu-los del foc. Simultàniament, agafeu una paella, i fregiu la tomaca crua desfeta amb un rall d’oli d’oliva i afegiu-hi una cullerada de sucre. En estar la tomaca un poc sofregida, afegiu-hi els bacallarets sofregits i saleu al gust i removeu-ho tot fins que s’acabe de fer el fregit.

Sobre la nostra associació: 

L’Associació Gastronòmica i Cultural Fins Rebentar com Sangonereta (AGCFRCS) és un projecte d’un grup d’amics que, mig en broma mig seriosament, i units per l’afició del bon menjar, els viatges, les caminades per la serra i la cultura es van proposar fer extensible a molta més gent la idea de gaudir de bons moments, i com no, del menjar i de la cultura. 

Aquesta associació va nàixer amb la intenció de gaudir d’una part tant important de la nostra cultura com és menjar i beure i no creure... i difondre la cultura general d’un país que en té molta. Així doncs, que millor que fer-ho, que gaudint-ne amb les panxes ben plenes.... 

Després de plantejar-nos diversos noms, vam decidir aquest nom per unanimitat, i en referència a una expressió que un membre del grup d’amics sempre deia i diu quan la taula està ben plena de plats i, davant de la impossibilitat d’acabar-se tot el menjar, sempre recita la frase: “Ací rebentarem com Sangonereta…”, tot al·ludint el famós personatge de la novel·la de Blasco Ibañez “Cañas y Barro”. 

Els projectes que l’associació pretén realitzar són viatges culturals per tot arreu on no ha de faltar mai un bon menjar; preparar tasts de begudes i productes típics de la zona, com també fer cursets, xarrades de cuina i esdeveniments culinaris o culturals. A més a més, comptem amb socis qualificats en temes de cuina, que des d'un primer moment, es van sumar al projecte; i com no, de gent molt coneixedora dels nostres restaurants i bars. 

També pretenem ajuntar-nos de tant en tant per realitzar un “fondo” amb què sufragar-nos viatges que puguem realitzar al llarg de l'any. Així també, provarem d’eixir una vegada al mes d’excursió pel País Valencià, amb la intenció de conèixer el nostre territori i la seua cultura i al mateix temps difondre la cultura de la nostra terreta, Muro i el Comtat. Aquesta associació sense ànim de lucre es troba registrada amb el número CV-01-050429-A, a la secció 1a del Registre d'Associacions de la Generalitat Valenciana.

Seguiu-nos i doneu-nos un "m'agrada":

https://comsangonereta.wordpress.com/ 

https://www.youtube.com/channel/UCy-6ktdL3S-ApIwtOBlYhUQ (Youtube)

http://www.facebook.com/sangonereta.gastronomia (sol·licitud d'amistat) 

http://www.facebook.com/Sangonereta (pàgina lliure)

Col·laboreu amb nosaltres:

Associació Gastronòmica i Cultural Fins Rebentar com Sangonereta (AGCFRCS)

Caixa Ontinyent:

IBAN ES5020456023920000246255

Moltes gràcies